Cultura presenta el llibre "Naviera Sota y Aznar: La línea Sota", de Roberto Hernández y otros autores
08 de maig 2017

​

![](/media/bzgpm05n/92-naviera-sota-y-aznar.jpg) 

  

La delegació de Cultura de l'Ajuntament de Sagunt presenta el llibre _Naviera Sota y Aznar: La línea_ _Sota_ de l'il·lustrador Roberto Hernández al Casino Vell del Port de Sagunt el pròxim dimecres 10 a les 19 hores.

  

Este llibre conté, de manera condensada, la història de la naviliera Sota i Aznar i l'eix empresarial creat a través d'alguns dels seus vaixells. Però, per damunt de tot, és la història d'un home singular que va poder veure, més enllà de l'horitzó ambigu que l'envoltava, un món de desenvolupament i prosperitat.

  

La figura de Ramón de la Sota i Pla (1857-1936) va ser del tot fascinant. La seua història i manera de pensar, convida a reflexionar sobre molts aspectes quotidians del que actualment entenem com a societat.

  

En estes pàgines s'indagarà entre altres, la història de les _S__ingles_ _S__hip_ _C__ompanies_. La fragata _"Ama Begoñakoa"_ com a instrument de formació de marins. La increïble singladura de l’_"Igotz-Mendi"_ juntament amb el corsari alemany _"Wolf"_. Els ferrocarrils miners i carregadors de costa. Els _"liners"_ alemanys, els naufragis inevitables i la guerra submarina. La siderúrgia i les drassanes _Euskalduna_. Però també, el llegat navilier que ha continuat vigent en la família Sota fins a principis dels anys 90.

  

El treball recopilat és el fruit de l'estreta col·laboració d'historiadors i investigadors marítims com Fernando J. García Echegoyen, Manuel Rodríguez Aguilar, Laureano García Fuentes, Vicente Sanahuja, Alberto Mantilla i molts més.

  

Tot açò acompanyat d'una història gràfica a través de fotografies d'època, i del dibuix i pintura de Roberto Hernández, l'Il·lustrador de vaixells.

*   [](http://www.facebook.com/sharer.php?u=https://aytosagunto.es/va/actualitat/cultura-presenta-el-llibre-naviera-sota-y-aznar-la-linea-sota-de-roberto-hernandez-y-otros-autores/ "Facebook")
*   [](http://twitter.com/share?url=https://aytosagunto.es/va/actualitat/cultura-presenta-el-llibre-naviera-sota-y-aznar-la-linea-sota-de-roberto-hernandez-y-otros-autores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-presenta-el-llibre-naviera-sota-y-aznar-la-linea-sota-de-roberto-hernandez-y-otros-autores/ "Linked In")
*   [](mailto:?body=https://aytosagunto.es/va/actualitat/cultura-presenta-el-llibre-naviera-sota-y-aznar-la-linea-sota-de-roberto-hernandez-y-otros-autores/)